ERR-i veebiuudiste peatoimetajaks saab Anvar Samost | Uudised | ERR
Anvar Samost (Foto: Postimees/Scanpix)
1. juunil asub ERR-i veebiuudiste peatoimetaja ja uudistetoimetuse juhi asetäitja ametisse ajakirjanik Anvar Samost.
Samost on varem üle 16 aasta töötanud uudisteagentuuris BNS ning samuti ajalehtedes Postimees ja Hommikuleht.
Aastatel 2006-2011 ja 2015-2016 oli ta BNS Grupi juhatuse esimees. Postimehe juhatuse esimehe ja vastutava peatoimetajana töötas ta aastatel 2011-2013.
Aastatel 1995–2014 juhtis ta Raadio 2 saadet "Olukorrast riigis" (algul koos Hannes Rummuga, seejärel koos Kalle Muuliga).
2014. aasta veebruarist 2015. aasta märtsini kuulus Samost IRL-i, mille ridades ta kandideeris ka 2014. aasta europarlamendi valimistel (3628 häält) ning 2015. aasta riigikogu valimistel Ida-Virumaal (761 häält).
Praegune ERR-i portaalide peatoimetaja Rain Kooli loobub ametist omal soovil. Kooli jätkab töötamist ERR-is arvamustoimetajana.
Anvar Samost ja Hannes Rumm alustavad Vikerraadios uue saatega (1)
ERR portaalide peatoimetajaks sai Marju Himma